ราชกิจจาฯ นายกฯ ตั้ง ผบ. เหตุการณ์ท่าอากาศยานทั่วประเทศ แก้โควิด-19 
ราชกิจจาฯ เผยแพร่ คำสั่งนายกรัฐมนตรี ให้กองบัญชาการกองทัพไทย แต่งตั้งผู้บัญชาการเหตุการณ์ ณ ท่าอากาศยานสุวรรณภูมิและดอนเมือง และให้ผู้ว่าฯ-ผอ.กอ.รมน.จังหวัด เป็นผู้บัญชาการเหตุการณ์ สนามบินจังหวัดตนเอง แก้โควิด-19ราชกิจจานุเบกษา เผยแพร่ คำสั่งนายกรัฐมนตรีที่ 10/2563 เรื่อง แต่งตั้งผู้บัญชาการเหตุการณ์ ณ ท่าอากาศยานทั่วราชอาณาจักรตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักร ลงวันที่ 25 มีนาคม พ.ศ. 2563 แล้ว นั้น เพื่อให้การแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด 19) ณ ท่าอากาศยานทั่วราชอาณาจักร เป็นไปได้อย่างมีประสิทธิภาพและเป็นเอกภาพยิ่งขึ้น อาศัยอำนาจตามความในมาตรา 7 วรรคสอง แห่งพระราชกำหนดการบริหารราชการในสถานการณ์ฉุกเฉิน พ.ศ. 2548นายกรัฐมนตรี จึงมีคำสั่งให้กองบัญชาการกองทัพไทย แต่งตั้งผู้บัญชาการเหตุการณ์ ณ ท่าอากาศยานนานาชาติสุวรรณภูมิ และท่าอากาศยานนานาชาติดอนเมือง และแต่งตั้งให้ผู้ว่าราชการจังหวัด/ผู้อำนวยการรักษาความมั่นคงภายในจังหวัดเป็นผู้บัญชาการเหตุการณ์ ณ ท่าอากาศยาน นานาชาติและท่าอากาศยานในจังหวัดของตน เพื่อบังคับบัญชาและกำกับดูแลการปฏิบัติงานของ ศูนย์ปฏิบัติการภาวะฉุกเฉิน (EOC) ณ ท่าอากาศยาน รวมทั้งดำเนินการอื่นๆ ตามที่นายกรัฐมนตรี หรือคณะรัฐมนตรีมอบหมายสั่ง ณ วันที่ 10 เมษายน พ.ศ.2563พลเอก ประยุทธ์ จันทร์โอชา นายกรัฐมนตรี
ราชกิจจาฯ เผยแพร่ คำสั่งนายกรัฐมนตรี ให้กองบัญชาการกองทัพไทย แต่งตั้งผู้บัญชาการเหตุการณ์ ณ ท่าอากาศยานสุวรรณภูมิและดอนเมือง และให้ผู้ว่าฯ -ผอ.กอ.รมน.จังหวัด เป็นผู้บัญชาการเหตุการณ์ 
โควิด-19,ไวรัสโคโรน่า,ไวรัสโคโรนา,ราชกิจจานุเบกษา,กองบัญชาการกองทัพไทย,ผู้บัญชาการเหตุการณ์,สุวรรณภูมิ-ดอนเมือง,ข่าวทั่วไป